CELEX: 62013TN0259
Language: lt
Date: 2013-05-07 00:00:00
Title: Byla T-259/13: 2013 m. gegužės 7 d. pareikštas ieškinys byloje Prancūzija prieš Komisiją

20.7.2013   
            
            
               LT
            
            
               Europos Sąjungos oficialusis leidinys
            
            
               C 207/42
            
         2013 m. gegužės 7 d. pareikštas ieškinys byloje Prancūzija prieš Komisiją
   
   (Byla T-259/13)
   2013/C 207/71
   Proceso kalba: prancūzų
   
      Šalys
   
   
      Ieškovė: Prancūzijos Respublika, atstovaujama E. Belliard, D. Colas ir C. Candat
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               iš dalies panaikinti 2013 m. vasario 26 d. Komisijos sprendimą Nr. 2013/123/ES dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio fondo kaimo plėtrai (EŽŪFKP), nes pagal jį nefinansuojamos Prancūzijos Respublikos išlaidos, patirtos mokant 2007-2013 m. Prancūzijos kaimo plėtros plane numatytas išmokas natūraliems nuostoliams kompensuoti (INNK) 2008 ir 2009 mokestiniais metais;
            
         
               —
            
            
               nepatenkinus pirmojo reikalavimo, iš dalies panaikinti Sprendimą 2013/123/ES, nes, pirma, pagal jį nefinansuojamos Prancūzijos Respublikos išlaidos, patirtos mokant INNK už avis, kurios nedeklaruotos išmokoms už avis gauti, ir, antra, pagal jį iš Europos Sąjungos lėšų nefinansuojama dalis Prancūzijos Respublikos išlaidų, patirtų mokant INNK už galvijus, kuriems atlikti patikrinimai vietoje pagal gyvūnų identifikavimo sistemą arba su išmokomis už galvijus susiję patikrinimai;
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi trimis pagrindais.
   
               1.
            
            
               Pirmasis ieškinio pagrindas susijęs su Reglamento Nr. 1975/2006 (1) 10 straipsnio 2 ir 4 dalių ir 14 straipsnio 2 dalies pažeidimu, nes Komisija teigė, kad Prancūzijos vyriausybė neįvykdė įsipareigojimų dėl patikrinimų, nes atlikdama patikrinimus vietoje pagal išmokų natūraliems nuostoliams kompensuoti (toliau –INNK) paramos schemą nesuskaičiavo galvijų ir avių, už kuriuos buvo prašoma išmokos už jauniklius. Šį ieškinio pagrindą sudaro dvi dalys. Ieškovė teigia:
               
                           —
                        
                        
                           kad pareiga suskaičiuoti gyvūnus atliekant patikrinimus vietoje pagal INNK paramos schemą prieštarauja auginamų gyvūnų skaičiaus kriterijaus tęstinumui ir vienodo požiūrio principui ir
                        
                     
                           —
                        
                        
                           kad Komisija klaidingai aiškino Reglamento Nr. 1975/2006 10 straipsnio 2 ir 4 dalis ir 14 straipsnio 2 dalį, kai teigė, kad Prancūzijos patikrinimų sistema netinkama patikrinti, kaip laikomasi auginamų gyvūnų skaičiaus kriterijaus.
                        
                     
         
               2.
            
            
               Antrasis ieškinio pagrindas susijęs su Reglamento Nr. 1082/2003 (2) 2 straipsnio 2 dalies ir Reglamento Nr. 796/2004 (3) 26 straipsnio 2 dalies b punkto, kuriuose reglamentuojami patikrinimai pagal galvijų identifikavimo schemą ar patikrinimai, susiję su išmokomis už galvijus, pažeidimu, nes Komisija teigė, kad pagal Reglamento Nr. 1975/2006 10 straipsnio 2 ir 4 dalis ir 14 straipsnio 2 dalį privaloma suskaičiuoti galvijus atliekant patikrinimą vietoje, siekiant patikrinti, kaip laikomasi auginamų galvijų skaičiaus kriterijaus.
            
         
               3.
            
            
               Trečiasis, papildomas, ieškinio pagrindas susijęs su tuo, kad Komisija neteisėtai taikė koregavimo koeficientą avims, už kurias nemokama išmoka už jauniklius, ir galvijams, kurie patikrinti pagal galvijų identifikavimo sistemą arba kuriems atlikti su išmokomis už galvijus susiję patikrinimai.
            
         
      (1)  2006 m. gruodžio 7 d. Komisijos reglamentas (EB) Nr. 1975/2006, nustatantis išsamias Tarybos reglamento (EB) Nr. 1698/2005 kontrolės procedūrų įgyvendinimo ir kompleksinio paramos susiejimo įgyvendinimo taisykles, susijusias su paramos kaimo plėtrai priemonėmis (OL L 368, p. 74).
   
      (2)  2003 m. birželio 23 d. Komisijos reglamentas (EB) Nr. 1082/2003, nustatantis išsamias Europos Parlamento ir Tarybos reglamento (EB) Nr. 1760/2000 įgyvendinimo taisykles dėl minimalaus patikrinimų, kurie turi būti atliekami pagal galvijų identifikavimo bei registravimo sistemą, lygio (OL L 156, p. 9; 2004 m. specialusis leidimas lietuvių k., 3 sk., 39 t., p. 135).
   
      (3)  2004 m. balandžio 21 d. Komisijos reglamentas (EB) Nr. 796/2004, nustatantis išsamias kompleksinio paramos susiejimo, moduliavimo ir integruotos administravimo ir kontrolės sistemos, numatytų Tarybos reglamente (EB) Nr. 1782/2003, nustatančiame bendrąsias tiesioginės paramos schemų pagal bendrąją žemės ūkio politiką taisykles ir nustatančiame tam tikras paramos schemas ūkininkams, įgyvendinimo taisykles (OL L 141, p. 18; 2004 m specialusis leidimas lietuvių k., 3 sk., 44 t., p. 243).